ai4bharat/Pralekha huggingface dataset:
شماریات اور پروگرام کے نفاذ کی وزارت
شماریات سے متعلق نئی قائمہ کمیٹی
حکومت نے سال 1947 کے بعد مختلف کمیٹیاں تشکیل دی ہیں جن میں اسٹینڈنگ کمیٹی برائے اقتصادی شماریات  بھی شامل ہے۔ایس سی ای ایس کا جائزہ لیا گیااور اس کے بعد، شماریات اور پروگرام کے نفاذ کی وزارت  کی ضرورت کے مطابق تمام سروے پر مشورہ دینے کے لیے، اس کا نام تبدیل کر کے اسٹینڈنگ کمیٹی برائے شماریات  رکھا گیا۔ مورخہ 13جولائی2023 کے ایم او ایس پی آئی آرڈر کے ذریعے تشکیل کردہ ایس سی او ایس کے حوالہ جات کی شرائط ضمیمہ میں دی گئی ہیں۔
ضمیمہ
اسٹینڈنگ کمیٹی برائے شماریات : اسٹینڈنگ کمیٹی، ایم او ایس پی آئی کی ضرورت کے مطابق تمام سروے سے متعلق مختلف مسائل پر غور کرے گی اور انہیں حل فراہم کرے گی۔ اس کے حوالہ کی شرائط میں شامل ہوں گے:
- موجودہ لائحہ عمل کا جائزہ لینے اور ایم او ایس پی آئی کے ذریعہ ایس سی اوایس کے سامنے لائے گئے تمام سروے سے متعلق موضوع/نتائج/ طریقہ کار وغیرہ پر وقتاً فوقتاً اٹھائے گئے مسائل کو حل کرنے کے لیے۔
- سروے کے طریقہ کار پر مشورہ دینا اور سروے کے ٹیبلیشن پلان کو حتمی شکل دینا، جس میں نمونے لینے کے فریم، نمونے لینے کے ڈیزائن، سروے کے آلات وغیرہ شامل ہوں گے۔
- iii. سروے کے نتائج کو حتمی شکل دینا۔
- iv. اعداد وشمار اکٹھا کرنے کے لیے شیڈول کو حتمی شکل دینے سے پہلے، اگر ضروری ہو تو، پائلٹ سروے/پری ٹیسٹنگ کرنے کے لیے رہنمائی فراہم کرنا۔
- سروے/اعداد و شمار سے متعلق انتظامی اعدادوشمار کی دستیابی کے مطالعہ اور دریافت کے لیے رہنمائی فراہم کرنا۔
- vi. سروے/اعداد و شمار کے سلسلے میں مطالعہ/اعداد وشمار کے خلاء/اضافی ڈیٹا کی ضروریات، اگر کوئی ہو، کی نشاندہی کرنے کے لیے رہنمائی فراہم کرنا اور بہتری کے لیے مناسب حکمت عملی تجویز کرنا۔
- سروے کے انعقاد کے لیے مرکزی اور ریاستی سطح کی ایجنسیوں کو تکنیکی رہنمائی فراہم کرنا۔
- سروے/سروے کے نتائج سے متعلق کوئی دوسرا معاملہ جو ایم او ایس پی آئی کے ذریعہ ایس سی او ایس کو وقتاً فوقتاً حوالے کیا گیا ہے۔
یہ معلومات اعداد و شمار اور پروگرام کے نفاذ کی وزارت کے وزیر مملکت ، منصوبہ بندی کی وزارت اور کارپوریٹ امور کی وزارت میں وزیر مملکت جناب راؤ اندرجیت سنگھ نے آج لوک سبھا میں ایک تحریری جواب میں فراہم کی۔
کوئلے کی وزارت
کوئلے کی پیداوار مئی 2022 میں 34 فیصد بڑھ کر 71.30 ملین ٹن ہو گئی
محدود صلاحیتوں والی کانوں سے پیداوار میں خاطر خواہ اضافہ ہوا
16.05 فیصد اضافے کے ساتھ، کوئلے کی ترسیل 77.83 ملین ٹن تک پہنچ گئی
کوئلے پر مبنی بجلی کی پیداوار مئی میں 26.18 فیصد نمو کی نشاندہی کرتی ہے
بھارت کی کوئلے کی پیداوار مئی 2021 کے مقابلے مئی 2022 کے دوران 53.25 میٹرک ٹن سے 33.88 فیصد بڑھ کر 71.30 ملین ٹن  ہو گئی۔ کوئلہ کی وزارت کے عارضی اعداد و شمار کے مطابق، مئی 2022 کے دوران سی آئی ایل، ایس سی سی ایل اور محدود صلاحیتوں والی کانیں اور دیگر بالترتیب 54.72 ایم ٹی، 6.04 ایم ٹی اور 10.54ایم ٹی پیدا کر کے 30.04فیصد، 11.01فیصد اور 83.33فیصد کی ترقی درج کی گئی۔
اسی مدت کے دوران ، کوئلے کی ترسیل 20 مئی کے مقابلے مئی 2022 کے دوران 67.06 ایم ٹی سے 16.05 فیصد بڑھ کر 77.83 MT ہوگئی۔ گزشتہ ماہ،سی آئی ایل، ایس سی سی ایل اور محدودصلاحیتوں والی کانیں اور دیگر نے بالترتیب 61.24 ایم ٹی ، 6.13 ایم ٹی اور 10.46 ایم ٹی روانہ کرنے کےساتھ 11.34فیصد، 5.66فیصد اور 67.06فیصد اضافہ درج کیا ہے۔
کوئلے کی پیداوار کرنے والی سرفہرست 37 کانوں میں سے،23 نے 100 فیصد سے زیادہ پیداوار کی۔جب کہ مزید 10سرنگوں کی کارکردگی 80 اور 100فیصد کے درمیان رہی۔
کوئلے کی بنیاد پر بجلی کی پیداوار میں مئی 2021 کے مقابلے میں مئی 2022 میں 26.18 فیصد کا اضافہ درج کیا گیا ہے۔ مئی 2022 میں بجلی کی مجموعی پیداوار اپریل 2021 کے مقابلے میں 23.32 فیصد زیادہ اور اپریل 2022 میں پیدا ہونے والی بجلی سے 2.63 فیصد زیادہ رہی ہے۔ کوئلے سے بجلی کی تیاری مئی 2022 کے مہینے میں 98609 ایم یو رہی ہے جو کہ اپریل 2022 میں 102529 ایم یوتھی اور اس میں 3.82 فیصد کی منفی نمو درج کی گئی ہے۔ تاہم، مئی 2022 میں بجلی کی کل پیداوارہائیڈرو اور ونڈ انرجی کی وجہ سےبڑھ کر 140059 ایم یو ہو گئی ہے جو کہ اپریل 2022 میں 136465 ایم یو تھی۔
وزارت دفاع
دفاعی وزارت اور میسرز بھارت الیکٹرنک لمیٹڈ، حیدرآباد نے انسٹرومینٹیڈ الیکٹرانک وار فیئر رینج  کے معاہدے پر دستخط کئے
ہندوستانی کی دفاعی وزارت  اور بھارت الیکٹرنس لمیٹڈ ، حیدرآباد نے آج ہندوستانی فضائیہ کے لیے انسٹرومینٹیڈ الکٹرانک وار فیئر رینج  کے ایک معاہدے پر دستخط کئے ہیں۔ یہ معاہدہ مستقبل کی جنگی تیاریوں کے لیے آئی اے ایف کی صلاحیتوں میں اضافے کی خاطر ایک اہم قدم ہے۔ مجموعی طور پر اس معاہدے کی لاگت کا تخمینہ 1109 کروڑ روپئے ہے۔
آئی ای ڈبلیو آر کو ہوائی الیکٹرانک فن حرب  سازوسامان کی جانچ اور اس کے جائزے اور عملی پہلو کے لحاظ سے ان کی تعیناتی کی درستگی کے لیے استعمال کیا جائے گا۔ اس پروجیکٹ میں بنیادی طور پر آتم نربھر بھارت کی روح شامل ہے اور یہ پروجیکٹ خود کفالت کی طرف سفر کو پورا کرنے کی سہولت میں مدد کرے گا۔
۔ ۔ ۔ ۔ ۔ ۔ ۔ ۔ ۔
ح س ۔ع ح ۔ را
U. No. 3482
(Visitor Counter : 101
وزارت اطلاعات ونشریات
عزت مآب وزیر اعظم کووِڈ۔19 کے لئے صحیح رویہ اپنانے سے متعلق عوامی تحریک کا آغاز کریں گے
نئی دہلی، 07 ستمبر، 2020: وزیر اعظم نریندر مودی کل یعنی 8اکتوبر 2020 کو ایک ٹوئیٹ کے ذریعہ کووِڈ۔19 کے لئے صحیح رویہ اپنانے سے متعلق عوامی تحریک کے موضوع پر ایک مہم کا آغاز کریں گے۔
یہ مہم آنے والے تیوہاروں کے موسم، موسم سرما اور اقتصادی سرگرمیوں کے کھولے جانے کو ذہن میں رکھ کر لانچ کی جائے گی۔
یہ مہم عوامی شراکت داری  کو بڑھاوا دینے کے مقصد سے شروع کی جائے گی۔ یہ مہم کم لاگت اور زبردست شدت کی حامل ہوگی جس کے تحت ’’ماسک پہننے، جسمانی فاصلہ بنائے رکھنے اور ہاتھوں کی صفائی‘‘جیسے پیغامات کو عام کیا جائے گا۔
کووِڈ۔19 سے متعلق سب کے ذریعہ عہد لیا جائے گا۔ مندرجہ ذیل اہم نکات کے ساتھ مرکزی حکومت کی وزارتوں / شعبوں اور ریاستی حکومتوں / مرکز کے زیر انتظام علاقوں کے ذریعہ ایک ٹھوس عملی منصوبہ نافذ کیا جائے گا:
- زیادہ مریضوں والے اضلاع میں خطے کے لئے مخصوص طے کی گئی مواصلت
- ہر شہری تک واضح طور پر پیغام پہنچانے کے لئے سہل اور آسانی سے سمجھ میں آنے والے پیغامات
- تمام میڈیا پلیٹ فارموں کا استعمال کرتے ہوئے ملک بھر میں پیغامات کی بہم رسانی
- عوامی مقامات پر بینرس اور پوسٹرس؛ ہراول دستے کے صحتی کارکنان کی شمولیت اور سرکاری اسکیموں کے مستفیدین تک رسائی کا نشانہ
- سرکاری عمارتوں میں ہورڈنگس/دیوار پر پینٹنگ/ الیکٹرانک ڈسپلے بورڈز
- پیغام گھر گھر پہنچانے کے لئے مقامی اور ملک کی معروف شخصیات کی اس مہم میں شمولیت
- باقاعدہ طور پر بیداری پیدا کرنے کے لئے موبائل وین چلانا
- بیداری پیدا کرنے کے لئے آڈیو پیغام، پرچہ/ کتابچہ
- کووِڈ سے متعلق پیغامات نشر کرنے کے لئے مقامی کیبل آپریٹروں کی حمایت حاصل کرنا
- مؤثر رسائی اور اثر انگیزی کے لئے مختلف پلیٹ فارموں پر تال میل پر مبنی میڈیا مہم
سائنس اور ٹیکنالوجی کی وزارت
وزیر اعظم 3 جنوری کو جالندھر میں 106 ویں انڈین سائنس کانگریس کا افتتاح کریں گے
مرکزی کابینہ وزراء سمیت سائنس و تکنالوجی کے وزیر ڈاکٹر ہرش وردھن ، ٹیکسٹائل کی وزیر ا سمرتی ایرانی ، نوبل انعام یافتگان،
دنیا بھر کے نامور سائنسداں اس عظیم تقریب میں شرکت کریں گے
نئی دلّی ، 31 دسمبر؍ عالمی پیمانے کی عظیم ترین سائنس میٹ ’ انڈین سائنس کانگریس  2019 ‘ 3 سے 7 جنوری ، 2019 تک پنجاب کے شہر جالندھر میں منعقد ہو گی ۔ وزیر اعظم جناب نریندر مودی 03 جنوری کو ’’ فیوچر انڈیا : سائنس اینڈ ٹیکنالوجی ‘‘ کے موضوع پر منعقد ہو نے والی اس 106 ویں انڈین سائنس کانگریس کا افتتاح کریں گے ۔ وزیر اعظم تقریباً 30 ہزار ڈیلی گیٹ کے اجتماع سے بھی خطاب کریں گے جن میں متعدد نوبیل انعام یافتگان ، حکومت ہند کے مرکزی کابینہ وزراء ، سائنس پالیسی ساز ، ایڈمنسٹریٹر ، نامور سائنس داں ، نو جوان مرد و خواتین محققین اور ملک و بیرون ملک سے آئے ہوئے اسکولی بچے شامل ہوں گے ۔ اس پانچ روزہ طویل کانگریس کے دوران تقریباً ایک سو سے زائد کانفرنسیں اور سائنس و تکنالوجی سے متعلق تقاریب بھی منعقد ہوں گی جن میں ڈی آر ڈی او ، اسرو ، ڈی ایس ٹی ، ایمس ، یو جی سی ، اے آئی سی ٹی ای اور امریکہ ، برطانیہ ، بھارت اور دیگر ممالک کی یونیورسٹیوں کی متعدد اعلیٰ شخصیات شرکت کریں گی ۔مرکزی کابینی وزراء بشمول سائنس و تکنالوجی کے وزیر ڈاکٹر ہرش وردھن اور ٹیکسٹائل کی وزیر اسمرتی ایرانی بھی اس تقریب میں شرکت کریں گی ۔
سائنس و تکنالوجی کے مرکزی وزیر ڈاکٹر ہرش وردھن کا یقین ہے کہ فیوچر انڈیا ۔ سائنس اینڈ ٹکنالوجی کے موضوع پر 106 وی انڈین سائنس کانگریس بھارت میں ہو رہی ترقی ، کیا کچھ کیا جا سکتا ہے اور بھارت میں سائنس اور تکنالوجی کے مستقبل کی وضاحت کی نمائش کرنے میں مدد گار ثابت ہو گی۔ڈاکٹر ہرش وردھن نے کہا کہ حکومت کا مقصد معاشرے کے آخری شخص تک سائنس و تکنالوجی کے فوائد بہم پہنچاناہے ۔
۔ ۔ ۔ ۔ ۔
(u.6529
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 208.95 کروڑ سے تجاوز کرگئی
اب تک12 سے 14 سال کی عمر کے گروپ کے لئے 3.98 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,01,343 ہے
گذشتہ 24 گھنٹوں میں 12,608 نئے معاملات سامنے آئے
شفایابی کی شرح فی الحال 98.58 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.20 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 208.95 کروڑ  سے تجاوز کرگئی ہے۔یہ سنگ میل 2,77,65,601 سیشن کے ذریعہ حاصل کیا گیا ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.98 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,13,598
|
|
دوسری خوراک
|
|
1,01,02,733
|
|
احتیاطی خوراک
|
|
66,46,146
|
|
صف اول کے کارکنان
|
|
پہلی خوراک
|
|
1,84,33,710
|
|
دوسری خوراک
|
|
1,76,91,533
|
|
احتیاطی خوراک
|
|
1,29,17,588
|
|
12 سے 14 سال کی عمر کا گروپ
|
|
پہلی خوراک
|
|
3,99,77,431
|
|
دوسری خوراک
|
|
2,95,80,886
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,15,56,598
|
|
دوسری خوراک
|
|
5,19,96,985
|
|
18سے44برس کی عمرکےگروپ کےافراد
|
|
پہلی خوراک
|
|
56,02,88,465
|
|
دوسری خوراک
|
|
51,19,50,676
|
|
احتیاطی خوراک
|
|
5,06,17,295
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,38,47,488
|
|
دوسری خوراک
|
|
19,60,55,014
|
|
احتیاطی خوراک
|
|
2,95,93,835
|
|
60 سال سے زیادہ عمرکےافراد
|
|
پہلی خوراک
|
|
12,75,45,204
|
|
دوسری خوراک
|
|
12,25,39,816
|
|
احتیاطی خوراک
|
|
3,84,85,360
|
|
احتیاطی خوراک
|
|
13,82,60,224
|
|
کل تعداد
|
|
2,10,02,40,361
ہندوستان میں زیرعلاج مریضوں کی تعداد آج 97,648 ہوگئی جو ملک کے مجموعی پازیٹو معاملات کا 0.22 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.59 فیصد ہے۔گزشتہ 24 گھنٹوں کے دوران 11,726 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,37,23,944 ہے۔
گزشتہ 24 گھنٹوں کے دوران 9,531 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 2,29,546 ٹیسٹ انجام دیئے گئے۔ ہندوستان میں اس وقت تک مجموعی طور پر 88.27 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 3.59 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 4.15 فیصد درج کی گئی ہے۔
نوجوانوں کے امور اور کھیل کود کی وزارت
ونٹر اولمپک میں کوالیفائی کرنے والے محمد عارف خان کوٹارگیٹ اولمپک پوڈیم اسکیم میں شامل کیا گیا
نئی دہلی،07؍جنوری؍2022:
وزارت کھیل کے مشن اولمپک سیل نے فروری میں بیجنگ میں ہونے والے ونٹر اولمپک تک الپائن اسکینگ ایتھلیٹ محمد عارف خان کو ٹارگیٹ اولمپک پوڈیم اسکیم کے کور گروپ میں شامل کرنے کی منظوری دے دی۔
خان ونٹر اولمپک میں سلالوم اور جائنٹ سلالوم مقابلوں میں حصہ لیں گے۔انہیں چین میں ہونے والے بڑے پروگرام سے پہلے یوروپ میں تربیت اور سازو سامان کی خرید کے لئے پی او پی ایس کے تحت 17.46لاکھ روپے کی رقم منظور کی گئی ہے۔ خان کا موجودہ ٹریننگ بیس آسٹریا میں ہے، جہاں ان کے ان کے کوچ اور فیزیو بھی ہیں۔
ایم او سی نے خان کے لئے کل 35دنوں کے یوروپی تربیتی کیمپ کی منظوری دی تھی، جو ونٹر اولمپک کے لئے ان کے کوالیفائی کرنے کے بعد سے شروع ہوگئی تھی۔انہوں نے پچھلے سال ستمبر میں مونٹے نیگرومیں ایک مقابلے میں جائنٹ سلالوم میں کوٹا جیتا تھا۔ایک مہینے پہلے انہوں نے سلالوم ایوینٹ کے لئے کوٹا مقام حاصل کیا۔ اس حصولیابی نے خان کو دو الگ الگ ونٹر اولمپک انعقادوں میں براہ راست کوٹا مقام جیتنے والا پہلا ہندوستانی بننے کا انوکھا فخر دلایا۔اس کے لئے وہ ونٹر اولمپک کھیل 2022ء میں اپنی جگہ پختہ کرنے والے ملک کے پہلے ایتھلیٹ بھی ہیں۔
گلمرگ سے آنےو الے اس ایتھلیٹ نے 2011ءمیں اتراکھنڈ میں منعقد جنوب ایشیائی موسم سرما کھیلوں میں سلالوم اور جائنٹ سلالوم مقابلوں میں دو گولڈ میڈل جیتے تھے۔
بجلی کی وزارت
بجلی کی وزارت نے سری نگر – لیہہ ٹرانسمیشن نظام پاور گرڈ کو منتقل کیا
نئی دلّی ، 28 مئی / حکومتِ ہند کی بجلی کی وزارت نے سری نگر – دراس – کرگل – خلتسی – لیہہ کے 220 کے وی ٹرانسمیشن نظام کو پاور گرڈ کارپوریشن آف انڈیا لمیٹیڈ  کو منتقل کر دیاہے ، جو حکومتِ ہند کی ایک مہا رتن سی پی ایس یو ہے ۔ اس ترسیلی نظام کو وزیر اعظم نے فروری ، 2019 ء کو قوم کے نام وقف کیا تھا اور یہ لداخ خطے کو قومی گرڈ سے جوڑتا ہے اور معیاری اور بھروسہ مند بجلی کی سپلائی کو یقینی بناتا ہے ۔
تقریباً 3000 – 4000 میٹر کی بلندی پر تعمیر کردہ 335 کلو میٹر طویل ترسیلی لائنوں پر مشتمل یہ برف سے ڈھکے پہاڑوں پر واقع ہے ۔ اس میں چار جدید ترین 220/66 کے وی کے گیس سے چلنے والے سب اسٹیشن اور 66 کے وی کے انٹر کنکشن نظام دراس ، کرگل ، خلستی اور لیہہ میں لگائے گئے ہیں ۔
یہ پروجیکٹ وزیر اعظم کے تعمیرِ نو منصوبے  اسکیم کے تحت پاور گرڈ کی مشاورت کی بنیاد پر قائم کیا گیا تھا ۔ سابق ریاست جموں و کشمیر کو جموں و کشمیر اور لداخ کے دو مرکز کے زیر انتظام علاقوں میں تنظیمِ نو کے ساتھ 220 کے وی کے سری نگر – لیہہ ٹرانسمیشن نظام کو ایک بین ریاستی ٹرانسمیشن نظام کے طور پر پھر سے ڈیزائن کیا گیا ہے اور اسے پاور گرڈ کو منتقل کر دیا گیا ہے اور اس کےنفاذ کی تاریخ جموں و کشمیر اور لداخ ، دو مرکز کے زیر انتظام علاقوں کی تشکیل کی تاریخ 31 اکتوبر ، 2019 ء سے نافذ ہو گی ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 4926
(Visitor Counter : 120
ریلوے کی وزارت
خاتون مسافروں کی حفاظت
نئی دہلی، 22 جولائی 2022:
'پولیس' اور 'پبلک آرڈر' آئین ہند کے ساتویں شیڈول کے تحت ریاستی موضوعات ہیں اور اس طرح ریاستی حکومتیں اپنے قانون نافذ کرنے والے ادارے یعنی گورنمنٹ ریلوے پولیس /ضلع پولیس ریلوے میں جرائم کی روک تھام، سراغ رسانی، رجسٹریشن اور تفتیش اور امن و امان وغیرہ کو برقرار رکھنے کی ذمہ دار ہیں۔ تاہم ریلوے پروٹیکشن فورس  مسافر علاقے اور مسافروں کو بہتر تحفظ فراہم کرنے اور ان سے جڑے معاملات کے لیے جی آر پی/ ضلع پولیس کی کوششوں میں مدد دیتی ہے۔
مزید برآں ریلوے کی جانب سے ٹرینوں میں خاتون مسافروں سمیت مسافروں کی حفاظت کے لیے جی آر پی کے ساتھ مل کر مندرجہ ذیل اقدامات کیے جارہے ہیں:
- غیر محفوظ اور شناخت شدہ راستوں/حصوں پر ریلوے پروٹیکشن فورس کے ذریعہ ٹرینوں کی حفاظت کی جاتی ہے اس کے علاوہ مختلف ریاستوں کی سرکاری ریلوے پولیس روزانہ ایسکورٹ کرتی ہے۔
- زونل ریلوے کو ہدایت کی گئی ہے کہ ٹرین ایسکورٹ پارٹیوں میں مرد اور خواتین آر پی ایف/آر پی ایس ایف اہلکاروں کی مناسب مشترکہ تعداد کو ممکنہ حد تک تعینات کیا جائے۔
- میری سہیلی پہل کے تحت ٹرینوں کے ذریعے اکیلے سفر کرنے والی خاتون مسافروں کی حفاظت پر توجہ مرکوز کی گئی ہے یعنی ابتدائی اسٹیشن سے منزل اسٹیشن تک۔
- ریلوے ہیلپ لائن نمبر 139 مصیبت میں مسافروں کی سیکورٹی سے متعلق امداد کے لیے بھارتی ریلوے پر  کام کر رہی ہے۔
- خواتین کے لیے مخصوص ڈبوں میں مرد مسافروں کے داخلے کے خلاف مہمیں چلائی جاتی ہیں۔
- ریلوے مختلف سوشل میڈیا پلیٹ فارموں جیسے ٹویٹر، فیس بک وغیرہ کے ذریعے ریلوے مسافروں کی سیکورٹی بڑھانے اور ان کی سیکورٹی تشویش کو دور کرنے کے لیے خواتین سمیت مسافروں کے ساتھ باقاعدگی سے رابطے میں رہتی ہے۔
- مسافروں کو چوری، چھینا جھپٹی، منشیات وغیرہ کے خلاف احتیاطی تدابیر اختیار کرنے کی تعلیم دینے کے لیے پبلک ایڈریس سسٹم کے ذریعے بار بار اعلانات کیے جاتے ہیں۔
- مسافروں کی سیکورٹی بڑھانے کے لیے ٹرینوں میں 5882 کوچوں میں فراہم کردہ سی سی ٹی وی کیمروں کے ذریعے نگرانی کی جاتی ہے۔
- ایمرجنسی ٹاک بیک سسٹم اور کلوزڈ سرکٹ ٹیلی ویژن سرویلنس کیمرے کولکتہ میٹرو کے تمام نئے تیار کردہ الیکٹریکل ملٹی پل یونٹ  اور ایئر کنڈیشنڈ ریکس کے لیڈیز کمپارٹمنٹس/کوچوں میں فراہم کیے گئے ہیں۔ کچھ زونل ریلوے میں ای ایم یو ریکس میں لیڈیز کوچز میں فلیشر لائٹس بھی فراہم کی گئی ہیں۔
- ریلوے کے حفاظتی انتظامات کی باقاعدہ نگرانی اور جائزہ لینے کے لیے متعلقہ ڈائریکٹر جنرل پولیس/ کمشنر آف اسٹیٹس/ مرکز کے زیر انتظام علاقوں کی صدارت میں تمام ریاستی/مرکز کے زیر انتظام علاقوں کے لیے ریاستی سطح کی سلامتی کمیٹی  تشکیل دی گئی ہے۔
عزت مآب سپریم کورٹ کے احکامات کی تعمیل اور آل انڈیا انسٹی ٹیوٹ آف میڈیکل سائنسز  میں تشکیل دی گئی ماہرین کی کمیٹی کی سفارشات کے مطابق تمام ریلوے اسٹیشنوں اور ٹرینوں کو لے جانے والے مسافروں پر زندگی بچانے والی ادویات، آلات، آکسیجن سلنڈر وغیرہ پر مشتمل میڈیکل باکس فراہم کرنے کی ہدایات جاری کی گئی ہیں۔
طبی سمیت فوری امداد کے لیے مسافر ریل مدد پورٹل یا ہیلپ لائن نمبر 139  کے ذریعے شکایات کر سکتے ہیں۔
یہ معلومات ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں دی ہیں۔
پیٹرولیم اور قدرتی گیس کی وزارت
وائس آف گلوبل ساؤتھ سمٹ
آج، دنیا 3 'ایف' یعنی 'خوراک، ایندھن اور کھاد' کے بے مثال بحران کا سامنا کر رہی ہے۔ اس کا سب سے زیادہ شدید اثر گلوبل ساؤتھ میں محسوس کیا جا رہا ہے۔ یہ ہماری کوشش ہے کہ جی 20 کی صدارت کو بروئے کار لاتے ہوئے عالمی جنوب کی آواز کی بازگشت کے لیے استعمال کیا جائے۔
جناب ہردیپ ایس پوری
پیٹرولیم و قدرتی گیس اور ہاؤسنگ و شہری امور کے وزیر جناب ہردیپ ایس پوری نے "وائس آف گلوبل ساؤتھ سمٹ-2023" کے توانائی کے وزراء کے اجلاس سے خطاب کیا جس کا موضوع تھا "توانائی کا تحفظ اور ترقی: خوشحالی کا روڈ میپ"۔
اس سیشن نے توانائی کی حفاظت کے حصول کے لیے ترقی پذیر دنیا سے خیالات کی تخلیق کے لیے ایک پلیٹ فارم کے طور پر کام کیا، جو کہ سستی، قابل رسائی اور پائیدار ہے۔
اس سربراہی اجلاس کا افتتاح 12 جنوری 2023 کو وزیر اعظم نے سیاسی، اقتصادی، سماجی، ماحولیاتی، ثقافتی اور تکنیکی امور پر تعاون کے لیے اقوام کے ایک اہم گروپ کے طور پر کیا تھا۔
اس اجلاس میں عراق کے نائب وزیر اعظم، الجزائر، بحرین، بیلاروس، استوائی گنی، لیبیا، نامیبیا ، صومالیہ، شام، وانواتو، وینزویلا اور آذربائیجان کے نائب وزیر برائے توانائی/پیٹرولیم کی نمائندگی تھی۔
سیشن سے خطاب کرتے ہوئے، وزیر موصوف نے اس بات پر زور دیا کہ، ہندوستان کا جی 20 ایجنڈا جامع، اولوالعزم ، عمل پر مبنی اور فیصلہ کن ہے اور یہ کہ ہندوستان جی 20کی صدارت کو عالمی جنوب کی آوازوں پر توانائی کا تحفظ ، توانائی کے انصاف، پائیدار توانائی کی منتقلی کے مشترکہ خدشات کی بازگشت اور اجاگر کرنے کی کوشش کرے گا تاکہ تمام ترقی پذیر ممالک قابل اعتماد اور صاف توانائی حاصل کر سکیں۔
تمام توانائی کے وزراء نے گلوبل ساؤتھ کے خدشات کو اجاگر کرنے کے لئے ہندوستان کی کوششوں کی تعریف کی اور واضح کیا کہ دنیا کو اقتصادی ترقی کی رفتار کو جاری رکھنے کے لئے توانائی کے پورے ماحولیاتی نظام پر مشتمل زیادہ پائیدار توانائی کے ماڈل کی ضرورت ہے۔
وزیر موصوف نے 'خوراک، ایندھن اور کھاد' یعنی 3'ایف 'کے بے مثال بحران پر بھی تشویش کا اظہار کیا، اوران اقدامات کا ذکر کیا جو ہندوستان کے ذریعہ قیمتوں کے انتہائی اتار چڑھاؤ سے محفوظ رکھنے کے لیے اٹھائے گئے ہیں، جن سپلائی میں تنوع، توانائی کے متبادل ذرائع جیسے میں حیاتیاتی ایندھن، ایتھنول، سی بی جی میں اضافہ، گھریلو پیداوار پر توجہ مرکوز کرنے کے ساتھ ساتھ ای اینڈ پی کے بڑھتے اثرات، الیکٹرک گاڑیوں اور ہائیڈروجن کے ذریعہ توانائی کے اہداف کو پورا کرنا شامل ہے۔
ہندوستان نے توانائی کی حفاظت، منتقلی اور مشترکہ ترقیاتی اہداف کو یقینی بنانے کے لیے جدید ترین ٹکنالوجی فراہم کر کے ہندوستان حیاتیاتی ایندھن، ہائیڈروجن، شمسی بشمول انڈور سولر کوکنگ سسٹم کی پیٹنٹ شدہ ٹکنالوجی کےشعبوں میں تجربات، بہترین طریقوں کے اشتراک کے ساتھ عالمی جنوب میں شراکت داروں کی مدد کرنے پر آمادگی ظاہر کی ۔
وزیر موصوف نے بایو ایندھن، سولر، ون سن ون ورلڈ ون گرڈ ڈ  جیسے اقدامات سے منسلک فوائد پر زور دیا اور جی 20 کے تحت " "گلوبل بایو فیول الائنس" بنانے اور بین الاقوامی شمسی اتحاد میں شامل ہونے کے لیے گلوبل ساؤتھ کے شراکت داروں سے قابل تجدید توانائی میں تعاون کو مضبوط بنانے کے لیے تعاون طلب کیا۔
وائس آف گلوبل ساؤتھ سمٹ کا مقصد "آواز کا اتحاد، مقصد کا اتحاد" کا حصول ہے اور یہ جی 20 ممالک اور عالمی جنوب کے اراکین کے ساتھ مشاورت کے ذریعہ جی 20 کے ایک مثبت ایجنڈے کی تشکیل کے لیے وزیر اعظم کے وژن کے مطابق ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
464
(Visitor Counter : 143
وزیراعظم کا دفتر
وزیر اعظم نے عوا م کو اونم کی مبارک باد دی
نئی دلّی، 11 ستمبر / وزیر اعظم جناب نریندر مودی نے اونم کے مقدس موقع پر عوام کو مبارک باد پیش کی ہے۔
وزیر اعظم نے اپنے پیغام میں کہا ہے کہ ”اونم کے مقدس موقع پر مبارک باد۔ میری دعا ہے کہ یہ تہوار ہمارے سماج میں خوش حالی، خیر سگالی اور خوشیوں میں مزید اضافے کا باعث بنے۔“
۔۔۔۔۔۔
U.4101
(Visitor Counter : 57
وزارت دفاع
ای-پنشن پیمنٹ آرڈر: صحیح سمت میں نیا قدم
نئی دہلی،14؍مئی، حکومت ہند کی ڈیجیٹل انڈیا مہم کو آگے بڑھاتے ہوئے ڈیفنس اکاؤنٹس  ، الہ آباد سے پرنسپل کنٹرولر نے پنشن یافتگان کو الیکٹرانک-پنشن پیمنٹ آرڈرس  کا اجراء شروع کیا ہے۔ یہ الیکٹرانک-پنشن پیمنٹ آرڈرس پنشن تقسیم کرنے والی ایجنسیوں جیسے بینکوں ، ڈیفنس پنشن ڈسبرس مینٹ آفیسز ، ڈاکخانوں وغیرہ کو بھی جاری کئے جارہے ہیں۔ اس چیز کا آغاز پہلے مرحلے میں اکتوبر 2017 میں مسلح افواج کے کمیشنڈ افسروں اور جے سی او ؍ او آر کے لئے کیا گیا تھا۔ اب اسے ڈیفنس سیولین سمیت سبھی ڈیفنس پنشنروں کے لئے شروع کردیا گیا ہے۔
پرنسپل کنٹرولر آف ڈیفنس اکاؤنٹ  الہ آباد وزارت دفاع کے تحت کام کرنے والی سول ایجنسی ہے جو ڈیفنس خدمات یعنی فوج ، ساحلی محافظ دستوں ، دفاعی تحقیق وترقی کی تنظیم ، جنرل ریزرو انجینئر فورس، بارڈر روڈ آرگنائزیشن ، ملیٹری انجینئرنگ سروسز اور ڈیفنس اکاؤنٹ محکمہ نیز ڈیفنس سیویلینز سمیت دیگر دفاعی اداروں کے لئے پنشن جاری کرتا ہے۔
توقع ہے کہ پنشنز کی تقسیم کے کام کو مینول نظام کے بجائے ای- پی پی او نظام میں منتقل کئے جانے کے بعد پنشن کی تقسیم میں ہونے والی تاخیر کو کم سے کم کیا جاسکے گا اور اس میں جب کبھی ضرورت ہوگی تو فوری طور پر نظر ثانی کی جاسکے گی۔ اس سے مختلف سطحوں پر ڈیٹا انٹری میں انسانی بھول چوک کے سبب ہونے والی خامیاں بھی دور ہوسکیں گی۔
اس سمت میں اگلا بڑا قدم 46 ریکارڈ دفاتر اور 2900 سے صدر دفاتر سے موصول ہونے والی پنشن دستاویزات کی ڈیجیٹل کاری ہے۔ پی سی ڈی اے  اس پہل سے ون رینک ون پنشن کے بہتر نفاذ میں مدد ملے گی۔
۔۔۔۔۔۔۔۔۔۔۔
U-2560
(Visitor Counter : 43
امور صارفین، خوراک اور عوامی تقسیم کی وزارت
یکم اگست ، 2019 ء سے 31 جولائی ، 2020 ء کی مدت کے دوران چینی کے 40 ایل ایم ٹی فاضل اسٹاک کی فراہمی کو کابینہ کی منظوری
نئی دہلی، 24 جولائی / اقتصادی امور سے وابستہ کابینہ کمیٹی  نے وزیر اعظم نریندر مودی کی قیادت میں درج ذیل تجاویز کو اپنی منظوری دے دی ہے :
1 ۔ ایک سال کے لئے 40 لاکھ میٹرک ٹن  چینی کا فاضل ذخیرہ کیا جائے گا اور اس مقصد کے لئے 1674 کروڑ روپئے کے زیادہ سے زیادہ اخراجات کا تخمینہ لگایا گیا ہے ۔ تاہم منڈی میں رائج قیمتوں اور چینی کی دستیابی کی بنیاد پر ، اس پر خوراک اور سرکاری نظام تقسیم کے محکمے کے ذریعے کسی وقت بھی فیصلے کو واپس لینے / اس میں ترمیم کرنے کے لئے نظر ثانی کا عمل کیا جا سکتا ہے ۔
2 ۔ مذکورہ اسکیم کے تحت بھرپائی چینی ملوں کو سہ ماہی بنیاد پر کی جائے گی ، جسے براہ راست کاشت کاروں کے کھاتوں میں مل کی جانب سے منتقل کیا جائے گا یعنی گنے کی قیمتوں کے واجبات کو نیز بقایہ جات کو ملوں کے کھاتوں میں منتقل کیا جائے گا ۔
فوائد
اس فیصلے کے درج فوائد ہوں گے :
1 ۔ چینی ملوں کی مالی پوزیشن بہتر ہو جائے گی ۔
2 ۔ چینی سے متعلق بیجکوں میں تخفیف ہو گی ۔
3 ۔ گھریلو چینی منڈی میں قیمتوں سے متعلق چڑھاؤ کے رجحان میں استحکام آ جائے گا اور اس کے ذریعے کاشت کاروں کی جانب واجب الادا قیمتوں کی ادائیگی کی صورت حال بہتر ہو گی ۔
4 ۔ چینی پیدا کرنے والی تمام ریاستوں میں چینی ملوں کے لئے سا زگار ماحول پیدا ہو گا اور وہ گنے کی قیمتوں کے بقایہ جات ادا کرنے کے لائق ہوجائیں گے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3383
(Visitor Counter : 70
صدر جمہوریہ کا سکریٹریٹ
کورونا جیسی وبا نے پوری دنیا میں زندگیاں اور معیشتیں تباہ کر رکھی ہیں، مہاتما بدھ کا پیغام مشعل راہ کی مانند ہے: صدر جمہوریہ
نئی دہلی 04جولائی:
صدر جمہوریہ رام ناتھ کووند نے کہا کہ کورونا جیسی وبا نے جہاں پوری دنیا میں زندگیاں اور معیشتیں تباہ کر رکھی ہیں، مہاتما بدھ کا پیغام مشعل راہ کی مانند ہے۔ بھگوان بدھ نے زندگی میں خوشیاں حاصل کرنے کے لئے لوگوں کو لالچ، نفرت، تشدد، حسد اور دیگر عادتوں سے دور رہنے کی تلقین کی تھی۔ انہوں نے کہا،’’بھگوان بدھ کی ان تعلیمات کے برعکس انسان تشدد اور فطرت کو ختم کرنے میں لگے ہیں۔ ہم سب جانتے ہیں کہ کورونا وائرس کے انفیکشن کی رفتار جیسے ہی تھمے گی، ہمیں اس سے زیادہ خطرناک ماحولیاتی تبدیلی کا سامنا کرنا ہوگا۔
انہوں نے آج راشٹرپتی بھون میں دھرم چکر دیوس کے موقع پر ویڈیو کانفرنسنگ کے ذریعہ بین الاقوامی بدھسٹ کنفیڈریشن کے زیر اہمتام منعقدہ تقریب سے خطاب کرتے ہوئے یہ بات کہی۔
صدر مملکت نے کہا کہ دھما کی اصل سرزمین ہونے پر ہندوستان کو فخر ہے۔ ہندوستان میں ، ہم بدھ مت کو عظمت حق کے ایک تازہ اظہار کے طور پر دیکھتے ہیں۔ بھگوان بدھ کی روشن خیالی اور اس کے بعد ان کی چار دہائیوں تک تبلیغ ، ہندوستان کی فکری لبرل ازم اور روحانی تنوع کے احترام کی روایت کے مطابق تھی۔ جدید دور میں دو غیر معمولی عظیم ہندوستانی - مہاتما گاندھی اور باباصاحب امبیڈکر بدھ کے الفاظ سے متاثر ہوئے اور قوم کی تقدیر کی تشکیل کی۔۔
صدر نے کہا کہ ان کے نقش قدم پر چلتے ہوئے ہمیں بدھ کی اپیل کو سننے کی کوشش کرنی چاہئے ، نوبل راہ پر چلنے کی ان کی دعوت کا جواب دینا چاہئے۔ دنیا مختصر مدت کے ساتھ ساتھ طویل مدت میں بھی مشکلات سے بھری نظر آتی ہے۔ ایسے بہت سارے بادشاہوں اور متمول لوگوں کی کہانیاں ہیں جو شدید افسردگی سے دوچار تھے جنہوں نے زندگی کے ظلم و ستم سے بچنے کے لئے بدھ میں پناہ لی۔ در حقیقت ، بدھ کی زندگی پہلے کی سزاوں کو چیلنج کرتی ہے کیونکہ وہ اس نامکمل دنیا میں تکلیف سے نجات حاصل کرنے میں یقین رکھتے تھے۔